Ganbera gorriko ametsa

Ganbera gorriko ametsa (txineraz: 红楼梦; pinyinez: Hónglóumèng; hitzez hitz «Dorre gorriko ametsa»), Cao Xueqin idazleak egina, Txinako lau eleberri klasiko handietako bat da. XVIII. mendearen erdialdean idatzi zen, Qing dinastiaren garaian. Txinako literaturako maisulantzat jotzen da; oro har, txinatar fikzioaren gailurra dela onartzen da.

Eleberria eskuizkribuzko kopiekin zabaldu zen, hainbat izenbururekin, harik eta 1791n argitalpen inprimatua egin zen arte. Gao Ek prestatu zituen lehen eta bigarren edizio inprimatuak, bere bazkide Cheng Weiyuanekin, 1791 eta 1792. urteetan, eta 40 kapitulu gehitu zituen, eleberria osatzeko.

Uste da Ganbera gorriko ametsa erdi-autobiografikoa dela, Cao Xueqin egilearen familiaren gorakada eta gainbehera islatzen duena, eta, hedaduraz, Qing dinastiarena.  Lehenengo kapituluan egileak zehazten duenez, gaztaroan ezagutu zituen neskatoen oroitzapena izan nahi du: adiskide, senide eta zerbitzari izan zituen neskatoena. Eleberria aipagarria da, bere pertsonaia kopuru itzelagatik eta irispen psikologikoagatik ez ezik, XVIII. mendeko txinatar gizarteko bizitzaren eta gizarte egituren behaketa zehatzagatik ere.

Erreferentziak

Kanpo estekak 

Eleberri filosofikoak
Testuan txinera duten artikuluak
Testuan txinera tradizionala duten artikuluak
Testuan txinera sinplifikatua duten artikuluak
Txinako literatura
Hil ondoko liburuak